מייק פטון

הרכבים אחרים

פטון הפיק פרויקטים שונים בהם הוא נוטל חלק, בשיתוף המלחין ג'ון זורן וקואופרטיב ההקלטות שלו צדי"ק רקורדס, ויחד עם מוזיקאים ולקהות אחרות כמו The Dillinger Escape Plan, ספולטורה, המלווינס, Melt Banana, The X-Ecutioners, Lovage, Rahzel, Kaada, Weird Little Boy, Maldoror, פיפינג טום, ביורק, ועוד.
בשנת 1999 הקים בשיתוף עם Greg Werckman את חברת התקליטים Ipecac Recordings.
עקב הצלחתו של האלבום The Real Thing של פיית' נו מור, זכו מיסטר באנגל להחתמה אצל האחים וורנר. הלהקה הוציאה לאור את אלבומה המלא הראשון ב-13 באוגוסט 1991 (שם האלבום הוא מר באנגל, הופק על ידי ג'ון זורן) והוציאה עוד אלבום ב-10 באוקטובר 1995 שנקרא Disco Volante. את אלבומה האחרון שנקרא California שיחררה הלהקה ב-13 ביולי 1999. האלבום היה אמור לצאת ב-1998 אך חברת התקליטים "האחים וורנר" העדיפה להוציא קודם לכן את האלבום בעל השם הדומה Calfornication של הלהקה "רד הוט צ'ילי פפרז". מעשה זה גרם למתח רב בין שני ההרכבים.
עוד הרכב מדובר של פטון הוא פנטומאס (Fantômas). ההרכב הוא מעין סופרגרופ המורכב מפטון בשירה, סמפולים וקלידים, באז אוסבורן (המלווינס) על גיטרה, טרבור דאן (מיסטר באנגל ואלקטריק מסאדה) על בס ודייב לומברדו (סלייר) על התופים. בתוכנית הראשונית של פטון, המתופף היה אמור להיות איגור קאוולרה מספולטורה, אך איגור דחה את ההצעה והמליץ על המתופף המושלם לתפקיד, לומבארדו, וכך נוצר ההרכב החדש של פטון. פנטומאס חתומים בלייבל של פטון, ובו הם הוציאו עד כה ארבעה אלבומים, שהם:
הSelf Titled, שיצא ב26/04/1999. האלבום מכיל 30 קטעים שכל אחד מהם נקרא Page. השיר הראשון נקרא Page 1, וכן הלאה.
האלבום השני נקרא The Director's Cut, והוא יצא ב09/07/2001. זהו אלבום קונספט, שמכיל גרסאות כיסויים לסאונדטראקים של סרטי אימה ישנים.
האלבום השלישי שיצא נקרא Delirium Cordia בתאריך 27/01/2004. אלבום זה הוא שיר אחד באורך של שעה, 14 דקות ו17 שניות. אלבום זה הוא בעצם פסקול לניתוח. שמו של השיר הוא Surgical Sound Specimens From the Museum of Skin.
אלבומם הרביעי והאחרון שיצא נקרא Suspended Animation והוא יצא ב05/05/2005. גם אלבום זה הוא אלבום קונספט בעל 30 קטעים, שמיוחס לחודש אפריל ולמוזיקה ציורית.
פאנטומס גם הוציאו אלבום הופעה חייה ביחד עם המלווינס, שנקרא Millennium Monsterwork 2000.
פרויקטים אחרים של פטון כוללים שני אלבומי סולו שיצאו בלייבל של זורן הנקרא "Tzadik": Adult Themes for Voice שיצא בשנת 1996 ו-Pranzo Oltranzista שיצא בשנת 1997. פטון התארח בהקלטות של הלהקות Painkiller וNaked City (שני הרכבים נוספים של זורן) וכן הופיע פעמים רבות בהוצאות אחרות של הלייבל צדיק.
ב-2001 יצא הדיסק היחיד של ההרכב "Lovage". זהו פרויקט בהפקתו של Dan the Automator בו משתתפים אומנים רבים, ביניהם Kid Koala, אפריקה באמבאטה ודיימון אלברן (בלר, הגורילז). פטון וג'ניפר צ'ארלס (Elysian Fields) הם הזמרים הראשיים בפרויקט זה.
במשך השנים פטון הקים פרויקטים שלא יצאו להם דיסקים רשמיים, אך קיימים בוטלגים של הרכבים אלו. פרויקטים אלו כוללים את House of Discipline, Moonraker (ביחד עם באקטהד) ופטון וראזל.
ב-2007 הופיע בישראל, ושוב ב-2009 עם הלהקה פיית' נו מור.

הפקות ופרויקטים טריים

בשנת 2003 פטון התארח באלבום Medulla של הזמרת האיסלנדית ביורק ועבד עם הביטבוקסר ראזל.
ב-2005 פטון נרתם לעבודה על פסקול לסרט העצמאי Pinion. עוד בעבודת הסרטים, פטון שיחק בסרטו החדש של Steve Balderson, הנקרא Firecracker. בנוסף, הוא גם ילחין פסקול למשחק החדש מבית Rockstar Games (Grand Theft Auto).
במהלך שנת 2006 השלים פטון את עבודתו הארוכה על האלבום של ההרכב Peeping Tom, שיצא לחנויות ב-30 במאי אותה השנה, תחת חברת התקליטים שלו, Ipecac. באלבום משתתפים אמנים שונים כמו נורה ג'ונס, קול קית', ראזל ומאסיב אטאק. פטון ציין כי אלבום זה הוא "הגרסה שלי למוזיקת הפופ. בדרך מסוימת, זה תרגול בשבילי: לקחת את כל הדברים שלמדתי במשך השנים ולשים אותם בפורמט של פופ".